TH บวก 4% โบรกเชียร์ “ซื้อ” เป้า 5.10 บ. ลุ้นธุรกิจ “บริหารหนี้เสีย” หนุนกำไรปีนี้โต 250%
TH บวก 4% โบรกชี้ธุรกิจ “บริหารหนี้เสีย” หนุนกำไรปี 65 โต 250% ส่วนปี 66 คาดกำไรเติบโตเพิ่มขึ้น 69% เชียร์ “ซื้อ” เป้า 5.10 บ.
TH บวก 4% โบรกชี้ธุรกิจ “บริหารหนี้เสีย” หนุนกำไรปี 65 โต 250% ส่วนปี 66 คาดกำไรเติบโตเพิ่มขึ้น 69% เชียร์ “ซื้อ” เป้า 5.10 บ.
25 มี.ค. 2565

ผู้สื่อข่าวรายงานว่าวันนี้ (25 มี.ค. 2565) ราคาหุ้นบริษัท ตงฮั้ว โฮลดิ้ง จำกัด (มหาชน) หรือ TH ณ เวลา 10:57 น. อยู่ที่ระดับ 4.14 บาท เพิ่มขึ้น 0.16 บาท หรือ 4.02% โดยทำจุดสูงสุดที่ 4.18 บาท และทำจุดต่ำสุดที่ 4.06 บาท ด้วยมูลค่าการซื้อขาย 156.20 ล้านบาท

บล.ฟินันเซีย ไซรัส ระบุในบทวิเคราะห์ ว่า TH เป็นหุ้นเด่นวันนี้ โดยแนะนำ “ซื้อ” ราคาเป้าหมาย 5.10 บาท เนื่องจากมองว่าการที่บริษัทฯ หันมารุกธุรกิจบริหารหนี้เสีย (AMC) ตั้งแต่ปลายปี 2564 ชดเชยธุรกิจหนังสือพิมพ์ภาษาจีนที่ถูกDisrupt โดยเข้าประมูลหนี้ไม่มีหลักประกันมาแล้วกว่า 3 พันล้านบาท และเริ่มรับรู้รายได้ในไตรมาส 4/2564 เป็นไตรมาสแรกหนุนกำไรเริ่มโตแรง
ขณะที่บริษัทฯ ตั้งเป้าประมูลหนี้ปีละ 6 พันล้านบาทในอีก 3 ปีข้างหน้า ทั้งนี้คาดกำไรปี 2565 ของ TH จะเติบโตอย่างร้อนแรงเพิ่มขึ้น 250% จากงวดเดียวกันของปีก่อน ส่วนในปี 2566 คาดจะเติบโตเพิ่มขึ้น 69% จากงวดเดียวกันของปีก่อน หรือโตเฉลี่ย 44% CAGR